যুগীপুকুরে মহিলা দলের সমাবেশে গনজোয়ার—জিয়াউর রহমানের আদর্শ তুলে ধরেন হাবিবুল ইসলাম হাবিব

Sun, 16 Nov 2025 15:50:04 +0000

⁣যুগীপুকুরে মহিলা দলের সমাবেশে গনজোয়ার—জিয়াউর রহমানের আদর্শ তুলে ধরেন হাবিবুল ইসলাম হাবিব

১৬ নভেম্বর ২০২৫
সাতক্ষীরার তালা উপজেলার ৩নং সরুলিয়া ইউনিয়নের ৬নং ওয়ার্ডের যুগীপুকুর গ্রামে মহিলা দলের আয়োজনে শনিবার এক সমাবেশ অনুষ্ঠিত হয়। যুগীপুকুর সরকারি প্রাথমিক বিদ্যালয় প্রাঙ্গণে আয়োজিত এ সমাবেশে নারীসহ স্থানীয় নেতাকর্মীদের অংশগ্রহণে উল্লেখযোগ্য ভিড় দেখা যায়।

সমাবেশে সভাপতিত্ব করেন সরুলিয়া ইউনিয়ন মহিলা দলের আহ্বায়ক নাইস সুলতানা মিলি।

প্রধান অতিথির বক্তব্যে তালা-কলারোয়া আসনের ধানের শীষ মনোনীত প্রার্থী হাবিবুল ইসলাম হাবিব দেশপ্রেম, নেতৃত্ব ও উন্নয়নচিন্তায় শহীদ রাষ্ট্রপতি জিয়াউর রহমানের ভূমিকা তুলে ধরেন। তিনি বলেন,
“জিয়াউর রহমান শুধু একজন রাষ্ট্রনায়ক নন, তিনি প্রশাসনিক শৃঙ্খলা, সাংগঠনিক দক্ষতা ও জনগণের অধিকার প্রতিষ্ঠায় যুগান্তকারী ভূমিকা রেখে গেছেন। তার সংস্কারমুখী পদক্ষেপ দেশের উন্নয়নযাত্রাকে নতুন গতি দেয়।”

তিনি আরও বলেন, দেশের গণতান্ত্রিক অগ্রযাত্রা ও মানুষের অধিকার রক্ষায় সাংগঠনিক ঐক্য আজ সময়ের দাবি।

সমাবেশে বিশেষ অতিথি হিসেবে উপস্থিত ছিলেন মরহুম এবিএম আলতাফ হোসেনের সহধর্মিনী রেহেনা খানম, সাবেক উপজেলা বিএনপির সভাপতি বাবু মৃণাল কান্তি রায়, সহ-সভাপতি শেখ গোলাম মোস্তফা, সাধারণ সম্পাদক শফিকুল ইসলাম, সাংগঠনিক সম্পাদক অধ্যাপক মোশারফ হোসেন, ইউনিয়ন মহিলা দলের টিম লিডার মহাব্বত আলী সরদার, সরুলিয়া ইউনিয়ন বিএনপির সভাপতি রাশিদুল হক রাজু, সাধারণ সম্পাদক আ. রকিব সরদার ও সাংগঠনিক সম্পাদক ইউনুস আলী খান।

সমাবেশের সঞ্চালনা করেন ৬নং ওয়ার্ড বিএনপির সভাপতি মকবুল হোসেন এবং সাধারণ সম্পাদক মো. আ. কুদ্দুস।

স্থানীয় উপস্থিতির কারণে সমাবেশস্থল ছিল দিনভর সরগরম।