VID20250915223342

Mon, 15 Sep 2025 17:50:42 +0000

কটিয়াদী রজনীগন্ধা হোটেল-২ এ নানরুটি নিয়ে ক্ষোভ

কিশোরগঞ্জের কটিয়াদী উপজেলার জনপ্রিয় রজনীগন্ধা হোটেল-২ এ পরিবেশিত নানরুটির মান নিয়ে ভোক্তাদের মাঝে ব্যাপক অসন্তোষ দেখা দিয়েছে। অভিযোগ উঠেছে, টাকার বিনিময়ে মানসম্মত খাবার না দিয়ে হোটেল কর্তৃপক্ষ গ্রাহকদের কাঁচা ও নিম্নমানের নানরুটি পরিবেশন করছে।

সম্প্রতি ওই হোটেলে চারজন স্থানীয় সাংবাদিক খাওয়ার সময় একই সমস্যার সম্মুখীন হন। তাদের টেবিলে পরিবেশন করা নানরুটি ছিল কাঁচা ও খাওয়ার অনুপযোগী। এ ঘটনায় তারা ক্ষোভ প্রকাশ করেন এবং দ্রুত ব্যবস্থা নেওয়ার দাবি জানান।

গ্রাহকরা বলছেন, "এ ধরনের মানহীন খাবার পরিবেশনের কারণে ভোক্তার মৌলিক অধিকার ক্ষুণ্ন হচ্ছে। টাকার বিনিময়ে ভালো মানের খাবার দেওয়া প্রতিটি ব্যবসায়ীর দায়িত্ব।"

সাধারণ ভোক্তা ও সাংবাদিক সমাজের পক্ষ থেকে কটিয়াদী উপজেলা প্রশাসনসহ ভোক্তা অধিকার সংরক্ষণ অধিদপ্তরের নিকট জরুরি ভিত্তিতে কার্যকর ব্যবস্থা নেওয়ার আহ্বান জানানো হয়েছে।